Szent István-szobrot avattak a moldvai Pusztinában | MON
MON Szent István-szobrot avattak a moldvai Pusztinában
2014.08.17 14:21; Frissítve:	 2014.08.17 14:21;
Kolozsvár/Pusztina, 2014. augusztus 17., vasárnap (MTI) – Szent István fából faragott szobrát avatták fel szombaton a moldvai csángók által lakott Pusztinában – tájékoztatta vasárnap az MTI-t Nyisztor Tinka néprajzkutató, a helyi Szent István Egyesület elnöke.
A Szent István Egyesület elnöke elmondta, az életnagyságú mellszobrot Simmer Sándor csongrádi fafaragó készítette és ajándékozta a pusztinaiaknak. A szobor számára a templom szomszédságában lakó Beta Péter alakított ki az utcára néző beüvegezett, befedett fülkét a saját portája előtt. Az alkotást a helyi római katolikus plébános szentelte fel a szombat reggeli mise után.
“Így soha nem szenteltek fel más szentnek állított emléket. Alig tartott két-három percet a ceremónia. Az egyházi zászlókat sem vették elő. Úgy sietett a plébános, mintha kígyómarás érte volna. De mi utána jót énekeltünk a szobor mellett. Délután pedig imaórát tartottunk a templomban, pap nélkül, amelyen magyarul énekeltünk és imádkoztunk” – mondta Nyisztor Tinka.
“Kijelenthetem, hogy Moldvában a római katolikus egyház magyar volta miatt diszkriminálja Szent Istvánt. A pusztinai templomot azért nem szentelték fel, hogy ne kelljen a dokumentumokban Szent Istvánt emlegetni” – magyarázta a szombati szoboravatás háttereként Nyisztor Tinka, a pusztinai Szent István Egyesület elnöke.
Címkék: avatás, moldva, Pusztina, Szent István-szobor
Kobarid - Áder János köztársasági elnök első világháborús emlékhelyeket keresett fel szlovéniai [...]	tovább »
Idegenforgalom és gasztronómia Brüsszelben
Brüsszel - A megye gasztronómiai erősségeit és turisztikai lehetőségeit mutatta be Brüsszelben a megyei [...]	tovább »